stanford-oval/wikipedia huggingface dataset:
אדפוזאורוס
ראו גם

לופאוזאורוס - סוג שחי לצידו של האדפוזאורוס.
איור של אדפוזאורוס
ג'ריאן גרנט

| --- | --- |

 לידה:  9 באוקטובר 1992 (בן 32) סילבר ספרינג, ארצות הברית 
 עמדה:  רכז, קלע
 גובה:  1.96 מטרים
 מספר:  2 
 מכללה:  אוניברסיטת נוטרדאם (2011–2015)
 דראפט:  בחירה מספר 19, 2015 וושינגטון ויזארדס
 קבוצות כשחקן
 2015–2016 2016–2018 2016 2018–2019 2019–2020 2020 2020–2021 2021–2022 2022–2023 2023–:  ניו יורק ניקס שיקגו בולס ←וינדי סיטי בולס אורלנדו מג'יק קפיטל סיטי גו-גו וושינגטון ויזארדס פרומיתאס פטרס אולימפיה מילאנו טורק טלקום פנאתינאיקוס
 הישגים כשחקן
 יורוליג (2024)  MVP של היורוקאפ (2023)  חמישיית העונה ביורוקאפ (2023)  אליפות איטליה (2022)  הגביע האיטלקי בכדורסל (2022)  חמישיית העונה בליגת העל הטורקית בכדורסל (2023)  חמישיית העונה השנייה בליגת העל היוונית בכדורסל (2021)
 
הולדין ג'ריאן גרנט (באנגלית: Holdyn Jerian Grant; נולד ב-9 באוקטובר 1992) הוא כדורסלן אמריקאי המשחק בעמדות הרכז והקלע בפנאתינאיקוס מליגת העל היוונית בכדורסל והיורוליג.
קריירת מכללות

לאחר ששיחק בבית הספר התיכון דה-מת'ה (DeMatha), ב-2011 הגיע גרנט לשחק כדורסל מכללות באוניברסיטת נוטרדאם. לאחר שלא שיחק בעונתו הראשונה בשל הרחקה, הוא נבחר לחמישיית הרוקיז של העונה בליגת ביג איסט לאחר שקלע בממוצע 12.3 נקודות ו-4.97 אסיסטים למשחק בעונתו הראשונה. בעונתו השנייה בנוטרדאם נבחר גרנט לחמישיית העונה השנייה בביג איסט לאחר שרשם 13.3 נקודות ו-5.5 אסיסטים בממוצע למשחק.
לאחר עונת 2012/13 עברה נוטרדאם מהביג איסט לאזור ה-ACC. גרנט החל את העונה בצורה מרשימה, והוביל את נוטרדאם עם 19.01 נקודות למשחק למאזן 8–4, אך ב-23 בדצמבר 2013 נמצא לא כשיר מבחינה אקדמית למשחק בשארית העונה ונאלץ להפסיק לשחק. הוא בחר לחזור לנוטרדאם לעונה נוספת ולא להכריז על מועמדות לדראפט ה-NBA ‏2014.
גרנט חזר לנוטרדאם לעונת 2014/15, והוביל את הקבוצה למאזן 20–3. באופן אישי הייתה זו עונת הפריצה שלו, כשהנהיג את סגנון המשחק היעיל של הקבוצה. הוא נבחר במחצית העונה למועמד לפרס ג'ון אר. וודן ולגביע אוסקר רוברטסון המוענקים לשחקן המכללות המצטיין. נוטרדאם בראשות גרנט סיימה את השנה עם מאזן 32–6 וזכתה באליפות טורניר ה-ACC; הם הגיעו לרבע גמר טורניר אליפות המכללות בכדורסל, בו הפסידו לאוניברסיטת קנטקי הבלתי מנוצחת 66–68.
קריירה מקצועית > ניו יורק ניקס (2015–2016)

גרנט נבחר בבחירה ה-19 על ידי וושינגטון ויזארדס בדראפט ה-NBA ‏2015, וכבר בליל הדראפט הועברו זכויותיו בטרייד לאטלנטה הוקס ולאחר מכן לניו יורק ניקס בתמורה לטים הארדוויי הבן. הוא שיחק במדי הניקס בליגת הקיץ של ה-NBA, בה קלע בממוצע 11.8 נקודות עם 3.2 ריבאונדים ו-4.8 אסיסטים בחמישה משחקים. ב-30 ביולי 2015 חתם על חוזה הרוקי שלו בקבוצה. ב-2 בדצמבר קלע 12 נקודות בניצחון על פילדלפיה 76' ואחיו ג'רמי. ב-12 בינואר 2016 היה משחקו הטוב ביותר של גרנט בעונת 2015/2016, עם 16 נקודות ו-8 אסיסטים בניצחון 120–114 על בוסטון סלטיקס.
קריירה מקצועית > שיקגו בולס (2016–2018)

ב-22 ביוני 2016 הועבר גרנט בטרייד, יחד עם חוסה קלדרון ורובין לופז, לשיקגו בולס, בתמורה לדריק רוז, ג'סטין הולידיי ובחירת סיבוב שני בדראפט 2017. ביולי עזר לבולס לזכות באליפות ליגת הקיץ וזכה בפרס ה-MVP עם 24 נקודות, 10 ריבאונדים וחמישה אסיסטים במשחק הגמר. ב-15 בנובמבר 2016 פתח לראשונה במדי הבולס, ורשם 18 נקודות וחמש חטיפות בניצחון 113–88 על פורטלנד טרייל בלייזרס. ב-26 בנובמבר הועבר זמנית לווינדי סיטי בולס, קבוצת ליגת הפיתוח של שיקגו, אליה נשלח מספר פעמים במהלך העונה. ב-10 באפריל 2017 רשם דאבל דאבל של 17 נקודות ושיא קריירה של 11 אסיסטים בניצחון 122–75 מול אורלנדו מג'יק.
ב-26 בנובמבר 2017 קלע גרנט שיא קריירה חדש של 24 נקודות בהפסד 93–100 למיאמי היט. ב-29 בדצמבר רשם 11 נקודות, 12 אסיסטים ושבעה ריבאונדים בניצחון 119–107 מול אינדיאנה פייסרס. ב-22 בינואר 2018 קלע 22 נקודות עם 13 אסיסטים בהפסד 128–132 לאחר שתי הארכות לניו אורלינס פליקנס.
קריירה מקצועית > אורלנדו מג'יק (2018–2019)

ב-7 ביולי 2018 הועבר גרנט לאורלנדו מג'יק בעסקה שעירבה שלוש קבוצות.
קריירה מקצועית > וושינגטון ויזארדס (2020)

ביולי 2020 חתם גרנט בוושינגטון ויזארדס עד לסיום עונת 2019/2020, לאחר ששיחק בקבוצת ליגת הפיתוח שלה קפיטל סיטי גו-גו. ב-1 בדצמבר חתם ביוסטון רוקטס, אך כשבועיים שוחרר מהקבוצה לפני ששיחק במדיה.
קריירה מקצועית > פרומיתאס פטרס (2020–2021)

ב-31 בדצמבר 2020 חתם גרנט בפרומיתאס פטרס מליגת העל היוונית בכדורסל, בה שיחק אחיו ג'ראי. ב-27 משחקי ליגה העמיד ממוצעים של 14.8 נקודות, 4.2 ריבאונדים ו-6.7 אסיסטים.
קריירה מקצועית > אולימפיה מילאנו (2021–2022)

ב-1 ביולי 2021 חתם באולימפיה מילאנו מהסרייה א' והיורוליג, במדיה זכה באליפות איטליה ובגביע האיטלקי בכדורסל לפני שעזב אותה בקיץ 2022.
קריירה מקצועית > טורק טלקום (2022–2023)

ב-14 ביולי 2022 חתם גרנט בטורק טלקום מליגת העל הטורקית בכדורסל והיורוקאפ. הוא נבחר ל-MVP של היורוקאפ לעונת 2022/2023 לאחר שהוביל את קבוצתו לגמר והעמיד ממוצעים של 14.9 נקודות, 3.2 ריבאונדים, 6.1 אסיסטים ו-1.3 חטיפות למשחק. בליגה המקומית הוביל את טורק טלקום למקום הראשון בעונה הסדירה עם ממוצעים של 16.4 נקודות, 3.6 ריבאונדים ו-5.7 אסיסטים למשחק.
קריירה מקצועית > פנאתינאיקוס (2023–הווה)

ב-10 ביולי 2023 חתם בפנאתינאיקוס היוונית, עימה זכה באליפות היורוליג לאחר ניצחון בגמר 95–80 על ריאל מדריד.
חיים אישיים

ג'ריאן גרנט הוא בנו שחקן ה-NBA לשעבר הארווי גרנט. יש לו שני אחים המשחקים כדורסל באופן מקצועי – האח הבכור ג'ראי שיחק במספר קבוצות ברחבי העולם, כולל הפועל חולון ומכבי חיפה בישראל, ואחיו הצעיר ג'רמי משחק ב-NBA. האח הצעיר במשפחה, ג'יילין, שיחק כמו שלושת אחיו בתיכון דה-מת'ה. דודו, תאומו הזהה של אביו, הוראס גרנט, שיחק גם הוא ב-NBA וזכה בארבע אליפויות עם שיקגו בולס ועם לוס אנג'לס לייקרס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | ניו יורק | 76 | 6 | 16.6 | 0.394 | 0.220 | 0.780 | 1.9 | 2.3 | 0.7 | 0.1 | 5.6 |
| 2016/2017 | שיקגו | 63 | 28 | 16.3 | 0.425 | 0.366 | 0.890 | 1.8 | 1.9 | 0.7 | 0.1 | 5.9 |
| 2017/2018 | שיקגו | 74 | 26 | 22.8 | 0.415 | 0.324 | 0.745 | 2.3 | 4.6 | 0.9 | 0.1 | 8.4 |
| 2018/2019 | אורלנדו | 60 | 1 | 15.7 | 0.418 | 0.364 | 0.650 | 1.6 | 2.6 | 0.7 | 0.1 | 4.2 |
| 2019/2020 | וושינגטון | 6 | 0 | 13.3 | 0.370 | 0.250 | 0.714 | 1.0 | 1.5 | 0.2 | 0.2 | 4.5 |
| קריירה |  | 279 | 61 | 17.9 | 0.411 | 0.323 | 0.770 | 1.9 | 2.9 | 0.7 | 0.1 | 6.1 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | שיקגו | 5 | 2 | 10.4 | 0.261 | 0.111 | 1.000 | 0.8 | 1.0 | 0.4 | 0.0 | 3.2 |
| 2018/2019 | אורלנדו | 3 | 0 | 4.7 | 0.200 | 0.000 | 1.000 | 1.3 | 1.0 | 0.0 | 0.0 | 1.7 |
| קריירה |  | 8 | 2 | 8.3 | 0.242 | 0.063 | 1.000 | 1.0 | 1.0 | 0.3 | 0.0 | 2.6 |
הערות שוליים

↑  The maturation of Jerian Grant: What one star learned during a season-long suspension, NBC Sports, ‏13 בנובמבר 2014
↑  Jack Cooley And Jerian Grant Named To BIG EAST All-Conference Teams, אוניברסיטת נוטרדאם, ‏4 במרץ 2012
↑  Jack Cooley and Jerian Grant Garner BIG EAST All-Conference Honors, אוניברסיטת נוטרדאם, ‏10 במרץ 2013
↑  Notre Dame Loses Leading Scorer, ESPN, ‏23 בדצמבר 2013
↑  Jerian Grant returns from suspension to make Notre Dame relevant again, Sports Illustrated, ‏4 בספטמבר 2014
↑  Film Session: The case for Jerian Grant as National Player of the Year, NBC Sports, ‏29 בינואר 2015
↑  Wooden Award Midseason Top 25 list revealed, וושינגטון פוסט, ‏14 בינואר 2015
↑  Oscar Robertson Trophy Midseason Watch List Announced, United States Basketball Writers Association, ‏23 בינואר 2015
↑  טורניר המכללות: קנטאקי הזיעה בדרך לפיינל פור, גם וויסקונסין עלתה, באתר וואלה, 29 במרץ 2015
↑  Knicks Acquire Draft Rights To Jerian Grant, ניו יורק ניקס, ‏25 ביוני 2015
↑  Knicks Sign Kristaps Porzingis and Jerian Grant, ניו יורק ניקס, ‏30 ביולי 2015
↑  סיכום עונת 2015/16, באתר Basketball-Reference.com
↑  ניקס 120–114 סלטיקס, באתר ESPN
↑  Bulls Send Derrick Rose to New York in Five-Player Deal, שיקגו בולס, ‏22 ביוני 2016
↑  בולס 113–88 טרייל בלייזרס, באתר ESPN
↑  Chicago Bulls Assign Three to Windy City, וינדי סיטי בולס, ‏26 בנובמבר 2016
↑  Bulls pick up important game against Magic, 122-75, שיקגו בולס, ‏10 באפריל 2017
↑  אן.בי.אי: השוורים שבורים, באתר ישראל היום, 27 בנובמבר 2017
↑  Markkanen scores 32 as Bulls beat Pacers 119-107, ESPN, ‏29 בדצמבר 2017
↑  DeMarcus Cousins' historic triple-double lifts Pelicans by Bulls, ESPN, ‏22 בינואר 2018
↑  Magic Acquire Jerian Grant and Timofey Mozgov in Three-Team Trade, אורלנדו מג'יק, ‏8 ביולי 2018
↑  Jerian Grant joins brother Jerai at Promitheas, Eurohoops, ‏31 בדצמבר 2020
↑  Jerian Grant officially signs a two-year deal with Olimpia Milano, ספורטנדו, ‏1 ביולי 2021
אושר ללא גבול

| --- | --- |
כרזת הסרט
כרזת הסרט
 בימוי:  יגאל בורשטיין
 הופק בידי:  חיים שריר
 תסריט:  יגאל בורשטיין
 עריכה:  ערה לפיד
 שחקנים ראשיים:  אריאל זילבר יעל אלמוג
 מוזיקה:  דומניקו סקרלטי
 צילום:  חורחה גורביץ'
 מדינה:  ישראל ישראל
 הקרנת בכורה:  1996
 משך הקרנה:  82 דקות
 שפת הסרט:  עברית
 דף הסרט ב־IMDb
אושר ללא גבול (או - חייו והרפתקאותיו של ב.ש על פי דיווחי השכנים) הוא סרט קולנוע ישראלי משנת 1996 בכתיבתו ובימויו של יגאל בורשטיין, עם אריאל זילבר ויעל אלמוג בתפקידים הראשיים.
זוהי פנטזיה קולנועית קומית שבה אירועים מחייו של ברוך שפינוזה מהמאה ה-17 באמסטרדם והאג מועברים לחולון של ימינו בה גר צעיר בשם זה המחפש את האושר הנצחי של האדם.
הפסקול המוזיקלי של הסרט הוא יצירות לצ'מבלו של דומניקו סקרלטי מנוגנות בידי מירי זינגר.
את הסרט מלווים בקריינות רמי ברוך ושמואל וולף המספרים על חייו של שפינוזה בהולנד.
יגאל בורשטיין זכה בפרס אופיר לתסריט המקורי הטוב ביותר. הסרט זכה בפרס ליפר לתסריט הטוב ביותר ובפרס הסרט המזרח-תיכוני בפסטיבל הסרטים הבינלאומי בשנת 1996.
תקציר העלילה

ברוך שפינוזה (אריאל זילבר) הוא בחור צעיר המתגורר בחולון (בהקבלה לאמסטרדם) שיושב רוב הזמן מול מחשב ומקליד בקול את משנתו על חיפוש האושר הנצחי של האדם. אם ימצא אותו, זה ימלא אותו אושר ללא גבול (שם הסרט). מול דירתו מתצפתים ומקליטים אותו שני סוכני שב"כ (אלון נוימן ורענן חפץ – המקבילים לסוכני הרבנים והאינקוויזיציה באמסטרדם). ברוך לומד פילוסופיה ומתאהב בסטודנטית הנוצרית קלרה מרי (יעל אלמוג). הוא מתווכח עם המרצה (אלכס פלג) וזה מוצא חן בעיניה אבל היא מעדיפה בסוף להתחתן עם הגניקולוג ד"ר דריק קנקרין (נעם מאירי) לאכזבתו של שפינוזה.
שכניו של ברוך מסתכלים עליו כאדם מוזר. לידו גר המתופף ג'קי (דני שטג) הגר כעת עם תיירת משוודיה בשם אולה (שירה פרבר). סמוך לג'קי גרה משפחת אגיוב - אהרון אגיוב (יגאל עדיקא), אשתו דינה (ליאת גורן) וששת ילדיהם בדירה צפופה עם מכונת כביסה שדופקת כל הזמן. אהרון העובד כמתרגם בחקירות שב"כ, חוזר עייף לדירתם באופן קבוע ונשכב לישון, כשאקדח צמוד אליו כל הזמן.
בגלל השקפותיו של שפינוזה על האלוהים הוא מוחרם על ידי הדתיים. מכונית עם רמקול מלאה בחרדים עוברת ברחובות השכונה והם מכריזים חרם ונידוי חברתי על שפינוזה.
יוסף בן דוד (יאיר רובין) גר עם אשתו עליזה (עפרה וינגרטן), והם נשואים 15 שנה ללא ילדים. עליזה היא מורה לגאוגרפיה ומאוהבת במדריך להתעמלות הצעיר והחסון (אילן גזית).
כולם מוזמנים לחתונה של קלרה עם ד"ר דריק. שפינוזה נשאר עם ילדי אגיוב ומלמד אותם את משנתו. בחתונה מתופף ג'קי בלהקה, ואולה מתגנבת עם המדריך להתעמלות והם מתנים אהבים לאכזבתו של ג'קי.
עליזה רוצה להתגרש מיוסף, והוא מגיע לדירה של אהרון ודינה, מוציא את האקדח ויורה בעצמו.
לפתע מתרחשים "ניסים" (הקבלה לאופוריה בימי שבתי צבי) – יוסף נרפא וחוזר לעליזה, ג'קי חוזר לאולה ובחוץ רוקדים ושרים "משיח, משיח". רק ברוך לא מאמין בניסים.
המשיח הכזיב, ישראל מוקפת באויבים (כמו הולנד בזמנו) פורצת מלחמה וג'קי שנשלח אליה נהרג בה. אהרון נתקע עם רכבו בשטחים ופלסטינים עומדים להתקיף אותו אך עוזבים אותו לאחר שהוא מראה להם את תלוש המשכורת העלוב שלו.
לבסוף מקבל ברוך הזמנה להיידלברג, הוא מתקשר לקלרה והיא מגיעה אליו במהירות, מודיעה לו שהתגרשה ומשכנעת אותו להישאר.
בסוף הסרט כל השכנים יחד מדקלמים ושרים איתו את עיקרי משנתו על אושר, אלוהים, גורל, שמחה ועצב.
צוות השחקנים

| שם השחקן/ית | שם הדמות | הערות |
| --- | --- | --- |
| אריאל זילבר | ברוך שפינוזה |  |
| יעל אלמוג | קלרה מרי |  |
| נעם מאירי | ד"ר דריק קנקין |  |
| יגאל עדיקא | אהרון אגיוב |  |
| ליאת גורן | דינה אגיוב |  |
| דני שטג | ג'קי פורתס | מתופף |
| שירה פרבר | אולה | תיירת משוודיה |
| יאיר רובין | יוסף בן דוד |  |
| עפרה וינגרטן | עליזה בן דוד |  |
| אלון נוימן |  | מרגל 1 |
| רענן חפץ |  | מרגל 2 |
| אלכס פלג |  | מרצה לפילוסופיה |
| אילן גזית |  | מדריך ספורט |
המכון הישראלי לפרסומים תלמודיים

| --- | --- |
 מדינה:  ישראל 
 מטה הארגון:  קרן היסוד 9, ירושלים
 פרסים והוקרה:  פרס שזר לחקר תולדות ישראל 
 אתר רשמי
 קואורדינטות:  31°46′29″N 35°13′07″E﻿ / ﻿31.7746168°N 35.2185373°E﻿ / 31.7746168; 35.2185373
 he
 
"מרכז שטיינזלץ" בשכונת נחלאות בירושלים, אשר בתוכו נמצא המכון הישראלי לפרסומים תלמודיים (מאי 2007) עד 2020.
המכון הישראלי לפרסומים תלמודיים, ירושלים, נקרא גם מרכז שטיינזלץ שהיה בראשותו של הרב עדין אבן ישראל (שטיינזלץ), הוא גוף המרכז את מרבית פרסומיו של הרב שטיינזלץ ובראשם תלמוד שטיינזלץ.
את המכון הקים אברהם שטיינזלץ, אביו של הרב שטיינזלץ, בשנת 1965, במטרה לעזור לבנו לקדם את פרויקט "התלמוד המבואר". בוועד הציבורי של המכון היו חברים ראש הממשלה לוי אשכול, יו"ר הכנסת קדיש לוז, שר הפנים חיים משה שפירא, שר הסעד ד"ר יוסף בורג, פרופ' שמואל הוגו ברגמן ועוד.
בשנת 2002 זכה המכון בפרס שזר המוענק על ידי מרכז זלמן שזר למחקרים בתולדות עם ישראל.
המכון בעבר היה בשכונת נחלאות בירושלים, והוא הועבר בשנת 2020 לשכונת טלביה (קרן היסוד). מנהלו כיום הוא מנחם אבן ישראל, בנו של הרב עדין אבן ישראל. המכון מעסיק כמה עשרות אנשים העוסקים בפרויקטים שונים, ביוזמתו ובפיקוחו של הרב שטיינזלץ.
ספרים בהוצאת המכון

תלמוד מבואר - כל מסכתות התלמוד הבבלי (במהדורה קטנה- 29 כרכים ובמהדורה גדולה- 42 כרכים).
תלמוד מבואר- מסכת פאה ומסכת שקלים מן התלמוד הירושלמי.
ספר ניר: פירוש על תלמוד ירושלמי מסכתות יבמות, כתובות, וסוטה, יוצא לאור מכתב יד עם קצת תקונים והערות על ידי הרב עדין שטיינזלץ. תשל"ט (1978).
ביאור על ספר התניא - בעשרה כרכים.
התנ"ך המבואר.
המשנה המבוארת.
אשת חיל - אלבום.
שלושה עשר עלי השושנה - סיכום של נושאים בתורת הסוד.
הבן יקיר לי - לקט שיחות ומאמרים על העם היהודי.
חיי עולם- אסופת שיחות ומאמרים על פרשת השבוע.
תהילים עם הארות - כשבראש כל מזמור כותרת קצרה המסבירה את תוכנו.
הסידור והתפילה, מדריך למתפלל ולמעיין.
התלמוד לכל.
מדריך לתלמוד.
תשובה - מאמרים והסברים על חזרה בתשובה.
חלק מהספרים יצאו בשיתוף עם הוצאות ספרים אחרות ביניהם מילתא וקורן (מגיד).
פעילויות נוספות

במכון מתקיימים מדי שבוע שיעורים בגמרא ובספרי חסידות לגברים ונשים, על ידי הרב שטיינזלץ ואנשים נוספים - רבנים, מרצים, סופרים ואומנים. בנוסף מתקיימות במכון סדנאות בזוגיות של בית המדרש להתחדשות בראשותו של הרב דב זינגר.
הערות שוליים

↑  יעקב אדלשטיין, התלמוד בפירוש עברי חדש, הצופה, 19 בנובמבר 1965
| --- | --- |
בקרת זהויות :  NLI: 987007257063905171  ISNI: 0000 0001 0845 294X  LCCN: n83120190  VIAF: 123701016   WorldCat (עם VIAF): 123701016
צ'רמיק

| --- | --- |

מראה כללי של העיר
 מדינה:  טורקיה טורקיה
 מחוז:  דרום-מזרח אנטוליה
 נפה:  דיארבקיר
 חבל ארץ:  כורדיסטן הטורקית
 ראש העיר:  שהמוס קאראמהמטאואולו מפלגת הצדק והפיתוח)
 שטח:  993.4 קמ"ר
 גובה:  700 מטרים
 אוכלוסייה:  ‏
  ‑ בעיירה:  49,900 (2023)
  ‑ צפיפות:  50.23 נפש לקמ"ר (2023)
 קואורדינטות:  38°08′14″N 39°27′04″E﻿ / ﻿38.137222°N 39.451111°E﻿ / 38.137222; 39.451111
 אזור זמן:  UTC +3
  מפת מיקום  מפה מפורטת   (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורצ'רמיק(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורצ'רמיק(למפת דרום-מזרח אנטוליה רגילה) גזיאנטפ אורפה דיארבקיר אדיאמן בטמן ג'יזרה הים התיכון  מרכז אנטוליה מזרח אנטוליה עיראק סוריהצ'רמיק(למפת דרום-מזרח אנטוליה מוגדלת) גזיאנטפ אורפה דיארבקיר אדיאמן בטמן ג'יזרה הים התיכון  מרכז אנטוליה מזרח אנטוליה עיראק סוריהצ'רמיק  he tabBackground:;tabBorder:#aaa;defaultTab:0;
צ'רמיק (בטורקית: Çermik; בכורדית: Çêrmûg/چێرمووگ - צ'רמוג; במקור מארמנית: Ջերմուկ; בפי היהודים: ג'רמוק) היא עיירה בכורדיסטן הטורקית והיחידה המערבית ביותר בנפת דיארבקיר במחוז דרום-מזרח אנטוליה שבדרום-מזרח טורקיה. לפי אומדן רשמי משנת 2023 אוכלוסיית העיירה מנתה 49,900 בני אדם. בעבר התקיימה בצ'רמיק קהילה יהודית.
בתקופה הביזנטית נקרא המקום אברנה (Aberna). השם הנוכחי מגיע מהשפה הארמנית, ומשמעותו "מעיין חם", על שם מעיינות המרפא התרמו-מינרלים המפורסמים שבה, שמימיהם מכילים מינרלים שונים כמו נתרן כלורי, סידן גופרתי ופלואוריד, ומיוחסות להם תכונות רפואיות רבות.
צ'רמיק שוכנת סמוך לערוצו של נחל סינק, מיובליו של נהר פרת. סמוך לעיר ישנו גשר מתקופת השושלת הארטוקידית במאה ה-12, הידוע כ"גשר הבורמן" או "גשר צ'רמיק" (אנ').
יהודים

קהילת יהודי צ'רמיק, כיתר הקהילות באזור, היא עתיקת יומין. בשנת 1416 נבנה בצ'רמיק בית כנסת מעוטר באבלק בסגנון ממלוכי. מעל פתח בית הכנסת כתובת עברית:
בהנו עמי עשו ברוך אתה בבאך וברוך אתה בצאתך נגמר בנין בית הכנסת ש(=שנת) תבלנה בשמחות וגיל תבאינה בהיכל מלך ואל שדי יתן לכם רחמים
המילים המוגשות (על ידי נקודה מעל האות, כמקובל בכתיבה הספרדית) שוות בגימטריה 178 (קע"ז), ומרמזות על שנת הקמתו ה'קע"ז (1416).
בתקופת השלטון העות'מאני, היה האזור משויך לאיילט של העיר חלב, ולכן ליהודי האזור היו קשרים עם יהודי חלב וישנן השפעות של יהודי חלב על האזור. רוב היהודים עסקו במסחר, בעיקר של בדים, ובמלאכות כפיים, בעיקר בנייה ומסגרות.
בשנת 1848 ביקר במקום בנימין השני, אשר מצא במקום כמאה משפחות יהודיות עניות שסבלו מכנופיות שודדים. הכורדים המקומיים רדפו את היהודים, ובשנת 1873 סגרו את בית הכנסת בעיירה, והיהודים פנו לחברת כל ישראל חברים בבגדאד לעזרה.
בשנת 1880 נוסע שהגיע לצ'רמיק מצא בה כשלוש מאות משפחות יהודיות שמצבן הכלכלי היה שפיר.
יהודים > עלייה לארץ ישראל

עליית יהודים מדרום מזרח אנטוליה, ובכלל זה מצ'רמיק, החלה בשלהי המאה ה-19, בעקבות הטבח הראשון שביצעו הטורקים בארמנים. בארץ, נחשבו ה"ג'רמוקלים" לעיתים כחלק מעדת האורפלים, יוצאי אורפה הסמוכה לצ'רמיק. ב-1926 מנתה העדה ה"ג'רמוקלית" בירושלים 220 נפש. בשנות השלושים של המאה ה-20 עלו לארץ ישראל כחמש מאות יהודים מצ'רמיק, והתיישבו בעיקר בשכונות הכורדים בנחלאות (סביבות שכונת נחלת אחים) בירושלים, שם ייסדו בשנת 1932 בית כנסת ברחוב בצלאל, ותלמוד תורה. ב-1938 מנתה העדה הג'רמוקלית בירושלים 389 נפש. בשנת 1950 נשארו בצ'רמיק 20 משפחות יהודיות, וכולן עלו לישראל זמן קצר לאחר מכן.
כיום לא נותרו בצ'רמיק יהודים, ומצבו של בית הכנסת העתיק, שמשמש כמחסן, מוזנח מאד, והוא נמצא בסכנת קריסה, אף על פי שהוא הוגדר על ידי הרשויות כ"נכס תרבות". סמרה גוזל, חברת פרלמנט מטעם מפלגת העמים הדמוקרטית האפוזיציונרית הגישה בשנת 2021 שאילתא לשר התיירות הטורקי, מהמט ארסוי (אנ') בעניין הזנחת הטיפול בבית הכנסת.
בית כנסת נוסף שפעל בצ'רמיק נהרס
לקריאה נוספת

אברהם בן-יעקב, קהילות יהודי כורדיסתאן, 1961, עמ' 133.
מרדכי יונה, אנציקלופדיה של יהודי כורתדיסתאן, ה'תשס"ג חלק א' עמ' 104.
הערות שוליים

↑  Turkey: Administrative Division (Provinces and Districts) - Population Statistics, Charts and Map, citypopulation.de
↑  צילום הכתובת
↑  בשם ה' נעשה ונצליח, "עזרי מעם יהוה עושה שמים וארץ" (ספר תהילים, פרק קכ"א, פסוק ב').
↑  ספר דברים, פרק כ"ח, פסוק ו'
↑  תּוּבַלְנָה בִּשְׂמָחֹת וָגִיל תְּבֹאֶינָה בְּהֵיכַל מֶלֶךְ (ספר תהילים, פרק מ"ה, פסוק ט"ז)
↑  ספר בראשית, פרק מ"ג, פסוק י"ד
↑  מצות לעניים הספרדים, דואר היום⁩⁩, 12 אפריל 1926
↑  כיום נקרא בית הכנסת "ויאמר אברהם" על שם הרב אברהם פתאל, חותנו של הרב עובדיה יוסף, שהיה מתפלל בו.
↑  23 קבוצים ספרדים בירושלים נהנו מחלוקת מצות לפסח, הבקר⁩⁩, 9 מאי 1938.
↑  Tarihi Sinagog Meclis gündeminde באתר "PolitikaHaber " (בטורקית)
↑  עקבות יהודים באנטוליה (באנגלית)
בית הכנסת "ויאמר אברהם לעדת הג'רמוקלים", שכונת נחלת אחים רחוב בצלאל, ירושלים
נציבין

| --- | --- |

כנסיית יעקב הקדוש מניסיביס
 מדינה:  טורקיה טורקיה
 מחוז:  דרום-מזרח אנטוליה
 נפה:  מרדין
 תאריך ייסוד:  852 לפנה"ס (נזכרת לראשונה)
 שטח:  1,112 קמ"ר
 גובה:  471 מטרים
 אוכלוסייה:  ‏
  ‑ בעיר:  118,640 (2023)
  ‑ צפיפות:  106.7 נפש לקמ"ר (2023)
 קואורדינטות:  37°04′43″N 41°13′05″E﻿ / ﻿37.078611°N 41.218056°E﻿ / 37.078611; 41.218056
 אזור זמן:  UTC +3
 http://www.nusaybin.bel.tr/
  מפת מיקום  מפה מפורטת   (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורנציבין(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורנציבין(למפת דרום-מזרח אנטוליה רגילה) גזיאנטפ אורפה דיארבקיר אדיאמן בטמן ג'יזרה הים התיכון  מרכז אנטוליה מזרח אנטוליה עיראק סוריהנציבין(למפת דרום-מזרח אנטוליה מוגדלת) גזיאנטפ אורפה דיארבקיר אדיאמן בטמן ג'יזרה הים התיכון  מרכז אנטוליה מזרח אנטוליה עיראק סוריהנציבין  he tabBackground:;tabBorder:#aaa;defaultTab:0;
נְצִיבִין (בטורקית: Nusaybin - נוסאיבין; בסורית: ܨܘܒܐ - צובא; בכורדית: Nisêbîn/نسێبین - נסבין; בערבית: نصيبين; בעבר נקראה ניסיביס) היא עיר בנפת מרדין במחוז דרום-מזרח אנטוליה שבדרום-מזרח טורקיה. העיר שוכנת על הגבול הסורי בצמוד לעיר קמישלי מצידו השני של הגבול. לפי אומדן רשמי משנת 2023 אוכלוסיית העיר מנתה 118,640 בני אדם. בתקופת התנאים הייתה אחד המרכזים היהודיים של בבל ובו ישב רבי יהודה בן בתירא.
לקריאה נוספת

אהרן אופנהיימר, "המרכז בנציבין בתקופת המשנה", בתוך: תפוצות ישראל בתקופה ההלניסטית־רומית, מרכז זלמן שזר לתולדות ישראל, ירושלים 1991, עמ' 228–237.
הערות שוליים

↑  Turkey: Administrative Division (Provinces and Districts) - Population Statistics, Charts and Map, citypopulation.de
↑  ראו בתלמוד בבלי, מסכת פסחים, דף ג', עמוד ב'
1 2  בית התפוצות, קהילת יהודי נציבין, באתר dbs.anumuseum.org.il
↑  Kevorkian, Raymond (2011), The Armenian Genocide: a Complete History. London: Tauris. p. 378.
↑  Michael Menachem Laskier Reeva Spector Simon, The Jews of the Middle East and North Africa in modern times, New York, NY : Columbia University Press, 2003, ISBN 978-0-231-10797-6
↑  Gusten, Susanne (2012-03-21). "Sensing a Siege, Kurds Hit Back in Turkey". The New York Times (באנגלית אמריקאית). ISSN 0362-4331. נבדק ב-2021-11-04.
↑  Zalewski, Piotr (2012-04-05). "Breaking News, Analysis, Politics, Blogs, News Photos, Video, Tech Reviews". Time (באנגלית אמריקאית). ISSN 0040-781X. נבדק ב-2021-11-04.
↑  Yıldırım, Ayşe (2013), Devlet, Sınır, Aşiret: Nusaybin Örneği (PDF) (PhD thesis) (in Turkish), Hacettepe University, retrieved 6 May 2016
↑  Halifeoğlu, Fatma Meral (2006). "SAVUR GELENEKSEL KENT DOKUSU İLE SOSYAL YAPI İLİŞKİSİ ÜZERİNE BİR İNCELEME". Elektronik Sosyal Bilimler Dergisi. 5 (17): 76–84. ISSN 1304-0278. Archived from the original on 2016-06-04. Retrieved 2016-05-05., ‏2016-06-04
↑  Evrensel Gazetesi, Son Süryaniler de göç yolunda, Evrensel.net (ב־)
↑  Evrensel Gazetesi, Nusaybin’in son Süryani ailesi: Terk etmeyeceğiz, Evrensel.net (ב־)
↑  Jadaliyya- جدلية, Solidarity with Nusaybin Mayor Ayse Gokkan, Jadaliyya - جدلية (באנגלית)
↑  2 HDP deputies go on hunger strike to end days-long Nusaybin curfew Archived 2015-11-20 at the Wayback Machine dated November 19, 2015, at todayszaman.com, accessed 21 November 2015.
↑  Kurds capture 50% of Turkish city on the border with Syria - Map update, AMN - Al-Masdar News | المصدر نيوز, ‏2016-03-24 (באנגלית אמריקאית)
↑  קבוצת מורדים כורדית בעיקרה וכוח מזוין עיקרי בכורדיסטן הטורקית. ה-YPS הוקמה על ידי מפלגת הפועלים של כורדיסטן (PKK)
↑  Nusaybin, the Turkish city where war is now a way of life, The Independent, ‏2016-03-14 (באנגלית)
↑  Images reveal devastating impact of Turkish military's offensive in Turkey's predominantly Kurdish city of Nusaybin - Nordic Monitor, nordicmonitor.com (באנגלית אמריקאית)
↑  Nusaybin'den son görüntüler, www.ntv.com.tr (בטורקית)
↑  Vali devre dışı, Nusaybin'i asker yönetecek: 30 bin sivil..., www.cumhuriyet.com.tr (בטורקית)
↑  Nusaybin'de sokağa çıkma yasağı kaldırıldı, www.cumhuriyet.com.tr (בטורקית)
↑  Kırklareli'nde bıçaklı saldırıya uğrayan kadın hayatını kaybettiKırklareli'nin Lüleburgaz ilçesinde bıçaklı saldırıya uğrayan kadın yaşamını yitirdi daha fazla video için, Nusaybin'de PKK'ya ağır darbe!, Milliyet (בטורקית)
↑  "Security campaign against Kurdish militants in Turkish border town completed - sources". Reuters (באנגלית). 2016-06-03. נבדק ב-2021-11-04.
↑  Managing Turkey’s PKK Conflict: The Case of Nusaybin, Crisis Group, ‏2017-05-02 (באנגלית)
| --- | --- |
בקרת זהויות :  NLI: 987007521013705171  BnF: cb12557850s (data)  GND: 4117957-2  LCCN: n2007000918  VIAF: 157323868   WorldCat (עם VIAF): 157323868 
נציבין
הרבנות הראשית לרוסיה

הרבנות הראשית לרוסיה (ברוסית: Главный раввинат России) היא מוסד רבני בשטחי הפדרציה הרוסית, המפעילה מערכת כשרות ומעניקה סיוע לקהילות היהודיות החברים בפדרציית הקהילות היהודיות של רוסיה ברחבי המדינה. בראש הרבנות הראשית עומד הרב ברל לזר. משרדי הרבנות הראשית שוכנים במרכז היהודי-קהילתי במוסקבה.